Damb era màger seriositat se deliberaue se serie mielhor méter a A en lòc de B; a B en tot substituir a C, o, ath contrari a D en sòrta de A, eca, coma se tot aquerò podesse costar ua auta causa que non siguesse era satisfaccion de A e de B. Qu‟èren màger que jamès es intrigues entre es diuèrsi partits, per çò dera ostilitat que Kutuzov mostraue contra Bennigsen, eth sòn cap d‟Estat Major, e era preséncia de persones de confiança manades per Emperaire e es repetides substituicions.